கேள்வி: கி. வீரமணி - வீரமணி மீதான குற்றச்சாட்டுகள் பற்றி விளக்கவும்.
பதில்: * கி. வீரமணி தனது மகன் அன்புராஜ் கி. வீரமணி திராவிடர் கழக தலைமை நிலையச் செயலாளராக நியமித்ததற்கு, திராவிடர் கழகத்தின் மூத்த தலைவர்களும், பின்னர் 1996-இல் பெரியார் திராவிடர் கழகம் நிறுவியவர்களான கோவை இராமகிருட்டிணன், விடுதலை இராஜேந்திரன் மற்றும் கொளத்தூர் மணி[https://en.wikipedia.org/wiki/Viduthalai_Rajendran Viduthalai Rajendran] போன்றவர்கள் திராவிடர் கழகத்தின் தலைமை பீடத்தில், மு. கருணாநிதி போன்று, திராவிடர் கழகத்தில் கி. வீரமணி குடும்ப அரசியலை புகுத்தியுள்ளார் எனக் கடும் எதிரிப்புத் தெரிவித்தனர். * பெரியார் திராவிடர் கழகம் பொதுச் செயலாளர் கோவை இராமகிருட்டிணன் போன்றவர்கள் ஈ. வெ. இராமசாமியின் பகுத்தறிவுக் கொள்கைகளை பரப்புவதற்கு, குடி அரசு இதழில் ஈ. வெ. இராமசாமி எழுதிய கட்டுரைகளைத் தொகுப்பை மலிவு விலையில் நூலாக வெளியிட முயற்சி மேற்கொண்டனர். இம்முயற்சிக்கு கி.வீரமணி தடை கோரி சென்னை உயர்நீதிமன்றம் வழக்கு தொடர்ந்தார். அதில் பெரியாரின் சொத்துக்களை நிர்வகிப்பதில், அவர் தலைவாரயிருந்த பெரியார் சுயமரியாதை பிரச்சார நிறுவனத்துக்குத் தான் உரிமை என்றும், பெரியாரின் எழுத்துக்களும் அவருக்கே சொந்தம் என்றும், வேறு யாரும் பெரியார் கருத்துக்களை வெளியிடக்கூடாது என்று கூறினார். 2009-இல் இவ்வழக்கை தள்ளுபடி செய்து தீர்ப்பளித்த சென்னை உயர்நீதிமன்றம், தன் தீர்ப்புரையில், “பெரியார் இரண்டு உலகப் போர்களுக்கிடையேயான காலகட்டத்தில் குடியரசு இதழை கொண்டு வந்தார். இதற்காக ஆங்கிலேயர்களால் சிறையில் அடைக்கப்பட்டார். எந்தவித பலனையும் எதிர்பாராமல் சமூக சீர்திருத்தத்துக்கான தனது பணியை தொடர்ந்தார். 2009-ஆம் ஆண்டு, பெரியாரின் 130வது ஆண்டு. இந்த ஆண்டில், பெரியாரின் எழுத்துக்களுக்கான காப்புரிமை தொடர்பான வழக்கு நீதிமன்றத்தில் நடைபெறுவது மிகுந்த வேதனையை தருகிறது. இவ்வழக்குகளால், பெரியாரின் சிந்தனைகள், நீதிமன்ற கோப்புகளுக்குள் முடங்கி விடக் கூடாது என்று கூறியுள்ளது.[https://indiankanoon.org/doc/1783034/ குடியரசு இதழ்களின் தொகுப்பு நூல் வெளியிடுவது குறித்தான் வழக்கின் தீர்ப்பு] இதை எதிர்த்து, வீரமணி, மேல் முறையீடு செய்து, இத்தீர்ப்புக்கு தடையாணை பெற்றார்.